
I\on  mirum  mihi  videtur,  quod  medici  antiqui  de 
cyanosi,  quae  etiam  morbus  coeruleus,  coerulosis, 
cyania  cardinoa,  cyanodcrmia,  dyshaematosis,  icterus 
violaceus,  cyanosis  cardiaca,  cyanosis  vera  nomina- 
tur, nihil  fere  memoriae  prodiderint.  Quum  enim 
sanguinis  circulationem,  ct  in  pulmonibus  mutationem 
nondum  cognoscerent,  genuiuain  ejus  propriamque 
indolem  et  naturam  intelligere  non  poterant,  sed  co- 
lorem cutis  coeruleum  aut  morbosis  hepatis  affectio- 
nibus aut  sanguinis  depravationi  tribuebant.  Ex  quo 
autem  sanguinis  circulatio  et  commutationes  ejus  in 
pulmonibus  per  respirationem  effectae  accuratius  co- 
gnitae sunt,  vera  hujus  morbi  causa  in  vitiosa  cor- 
dis structura  inventa  est.  Haec  vitiosa  cordis  stru- 
ctura in  conjunctione  cavitatum  cordis  abnormali  con- 
stat, qua  efficitor,  ut  non  tota  sanguinis  venosi  co- 
pia, sed  minor  tantum  pars  e dextro  corde  pulmoni- 
bus affluat,  ibique  relicto  carbogcnio  et  recepto  ex 

aCre  atmosphacrico  oxygenio,  in  sanguinem  arte- 
riosum commutetur,  major  autem  pars,  hujus  muta- 
tionis expers,  per  conjunctionem  abnormalem  cum 
sanguine  arterioso  commisceatur , et  simul  cum  eo 
totum  arteriarum  systema  percurrens,  colorem  cutis 
coeruleum  efficiat.  Cyanosin  hoc  modo  ortam  aut  car- 
diacam aut  veram  nominandam  esse  puto,  quo  faci- 
lius ab  similibus  morbis  distingui  possit;  vitia  autem 
♦ illa  cordis  plerumque  congenita  sunt,  interdum  autem 
serius  exorta  vel  acquisita. 

SYMPTOMATA  ET  DECURSUS  CYANOSIS. 

Decursus  atque  symptomata  non  scmpcr  eadem 
sunt,  sed  secundum  deformitates  cordis  tantopere 
variant,  ut  infantes  interdum  statira  post  partum  af- 
ficiantur, mortique  succumbant,  saepe  autem  vitam 
6atis  longam  atque  tolerabilem  trahant,  t itia  cordis 
si  congenita  tantique  momenti  sunt,  ut  functiones 
corporis  maxime  necessariae  peragi  non  possint,  coc- 
rulosis  symptomata  statirn  post  partum  apparent 
Totum  enim  corpus  infantis  recens  nati,  imprimis  ex- 
tremitates colore  coeruleo  tinguntur;  mox  convulsiones 
et  paroxysmi  suffocativi  accedunt,  quibus  efficitur,  ut 
infans  mammas  oblatas  respuat,  papillamque  arreptam 
demittat.  Paroxysmis  praeteritis  spiritus  quidem  sine 
ulla  difficultate  ducitur,  respiratio  autem  admodum 
lenis  est,  cutis  temperies  diminuta,  pulsus  cordis  fere 
scrnper  irregularis,  saepe  vehemens,  arteriarum  pul- 


7 


sus  ceter.  turbarum  vero  expers.  Color  cutis  coe- 
ruleus interdum  omnino  evanescit,  sed  eadem  cum 
celeritate  redit  (1),  et  infantulus,  hoc  modo  suffoca- 
tionibus et  convulsionibus  seuiper  cruciatus  inter  par- 
oxysmum vehementem  morti  succumbit.  Neque  vero 
desunt  exempla,  ut  infantes  statim  post  partum  cya- 
nosi Affecti  ad  duodecimum,  quin  etiam  ad  vicesimum 
usque  annum  vixerint  (2). 

Si  vero,  quod  saepius  fit,  cordis  structura  fun- 
ctionibus corporis  peragendis  minus  repugnat,  cya- 
nosis seriori  tempore,  anno  primo,  vel  secundo,  vel 
tertio  apparet,  et  symptomata  neque  tam  turbida,  ne- 
que vitae  obnoxia  esse  solent.  Primo  coeruleum  il- 
lum, imprimis  labiorum  oris,  linguae,  digitorum  et 
unguium  eoiorem  animadvertimus,  quem  mox  angor 
atque  respiratio  difficilis  sequitur.  Omnibus  rebus 
agitationem  cordis  et  sanguinis  circulationem  accele- 
rantibus symptomatum  vehementia  crescit,  et  coeruli- 
tate  magis  magisque  sese  propagante  mox  perfecti 
paroxysmi,  in  quibus  respiratio  difficilis,  celerrima  ct 
anhelosa,  pulsus  cordis  vehemens,  irregularis  et  inter- 
mittens cerni  et  audiri  potest,  aegrotum  vexant.  His 
angor  ingens,  convulsiones  vehementes  neque  raro 
sub  fine  paroxysmorum  animi  deliquia  acceduut.  Ex- 


(1)  K repsi*,  Krankbriten  dr*  Hrrieni.  1.  Tk,  p.  311.  II. 

Tk.  2.  Abth.  p.  188. 

(2)  llnfrUndi  Journal  der  prartitehen  Aneneikundr, 
Band  U,  V.  2.  p.  128. 

tra  paroxysmorum  tempus  infantes  benesese  habent, 
ut  adolescant,  pedibus  uti  discant,  cibosqUe  appetant. 
Semper  vero  pigri  sunt,  facileque  fatigantur , et  co- 
lor ille  coeruleus,  imprimis  labiorum  oris,  veli  palatini, 
linguae,  digitorum,  praeputii  atque  glandis  penis 
etiam  in  intermissionibus  remanet.  Magna  praeterea 
aegrotorum  morositas  et  iracundia  observatur,  cui 
indulgentes  saepissime  paroxysmos  sibi  adducunt. 
Alvus  torpida  et  obstructa  esse  solet,  temperies  cor- 
poris diminuta;  neque  vero  in  omnibus  corporis  re- 
gionibus tantundem  a nonna  discedit,  quum  secundum 
experimenta  thermometro  instituta  in  ore  et  fossis 
axillaribQs  calor  normalis,  in  manibus  autem  gradu 
normali  multo  ininor  sit.  Aegroti  igitur  calore  carent, 
et  frigus  malum  auget,  quam  ob  rem  tempore  hi- 
berno omnia  morbi  symptomata  summam  vehemen- 
tiam ostendunt,  vere  autem  ineunte  remittunt.  Ita 
miserrimam  vitam  trahentes  aegri  magis  magisque 
morti  obviam  eunt,  omnibus  molestiis  in  dies  in- 
gravescentibus. Respirandi  enim  difficultas  crescit, 
facies  intumescit,  oculi  exorbitant,  quemcunque  mo- 
tum vehementissani  lipothymiae,  coecitatis  transito- 
riae et  salvationis  impetus  sequuntur,  pedes  intume- 
scunt, oculi  languescunt,  et  aegroti  magnum  et  per- 
petuum angorem,  frigus,  maciem,  capitis  et  pecto- 
ris dolorem  aliaque  conqucrcntes  mortem  appropin- 
quantem praesagire  solent.  Morbus  si  hunc  gradum 
assecutus  est,  cordis  motus  semper  irregularis,  saepe 

valde  tumultuosos,  arteriarum  pulsus  frequens,  debi- 
lis et  in  paroxysmos  tremulas  et  intermittens  reperi- 
tur;  respiratio  autem  inter  paroxysmos  ea  est,  ut  in- 
terdum nullus  spiritus  duci  videatur,  sed  aliquo  tem- 
poris spatio  interposito  rarae  quidem  sed  validae 
exspirationes  sequantur.  Saepe  tussis  quoque  pecu- 
liaris ex  pulmonum  vitiis  orta  accedit.  Paroxysmi, 
inter  quos  infantes  corpori  alicui  solido  sesc  appri- 
mere student,  plerumque  horae  quadrantem  perdu- 
rant. — In  provocanda  atque  adaugenda  cyanosi 
dentitio  maenam  vim  exercet;  morbi  autem  infanti- 
les, imprimis  exanthematid  facile  tolerari  solent. 
Magna  apud  homines  cyanosi  affectos  proclivitas  ad 
haemorrhagia*  pulmonum,  narium,  palati,  gingivae 
et  intestini  recti  observatur,  neque  minus  habitus 
eorum  peculiaris,  statura  gracili.  extremitatibus  valde 
longis,  phalangibus  digitorum  manuum  pedumque  ul- 
timis bitlbosis  et  exidentiore  colare  tinctis,  nnguibus 
ultra  digitorum  apices  prominentibus  satis  commode 
cognoscendus  memoratu  dignns  mihi  videtur.  Par- 
oxysmis autem  in  dies  ingravescentibos,  homines 
aut  virium  defectioni  aut  suffocationibus  succumbunt, 
aut  forte  morbus  quidam  alius  ad  cyanosin  accedens 
mortem  adfert,  quod  plerumque  pubertatis  tempore 
fieri  solet 

DIAGXOSIS. 

Symptomata  supra  memorata  quamquam  ad  cya- 

nosin  cognoscendam  sufficiunt*,  diagnosin  tamen, 
quum  color  ille  coeruleus,  respiratio  difficilis  aliaque 
in  multis  aliis  morbis  observentur,  brevibus  exponere 
mihi  liceat.  Dolor  enim  coeruleus  omnibus  rebus, 
quae  impediunt,  quominus  sanguis  cordi  affluat,  et  in 
pulmonibus  ex  sanguine  venoso  in  arteriosum  mute- 
tur, proferri  potest,  quam  ob  rem  in  nonnullis  mor- 
bis, ut  in  asthmate,  pneumonia , angina,  tussi  convul- 
siva  ille  color  celeriter  apparet,  sed  etiam,  sangui- 
nis impedimento  in  pulmonibus  ablato , eadem  cum 
celeritate  evanescit 5 in  aliis  autem  ut  vomicis,  em- 
pyemate, in  pectoris  vel  abdominis  hydrope,  adhae- 
sione pulmouum,  tuberculis  tumoribusque  ad  mortem 
usque  permanet,  quum  causae  sanguinis  cordi  afflu- 
xum  impedientes  ejusqne  mutationem  disturbantes 
difficile  vel  nunquam  removeri  possint.  Coerulitas 
illa  tussi  convulsiva.  pneumonia,  asthmate  et  angina 
laborantium  nunquam  pro  verae  cyanosis  symptomate 
, haberi  potest,  quippe  quae  neque  satis  perspicua  sit, 
neque  habitus  peculiaris,  neque  alia  symptomata,  cya- 
nosi propria  inveniantur.  Eo  facilius  autem  illa 
cyanosis,  quae  ex  morbis  pulmonum  originem  dqpt, 
et  a nonnullis  scriptoribus  cyanosis  pulmonalis,  ab 
aliis  cyanosis  spuria  nominata  est,  cum  cyanosi  car- 
diaca confundi  potest,  quum  et  color  coeruleus  et  or- 
thopnoea, periodice  rediens  coerulitatemque  augens 
et  temperies  corporis  minuta  adsit.  \ erum  tamen 
palmaria  quaedam  criteria  non  desiderantur,  lya- 

nosis  enim  cardiaca  respirationem  in  paroxysmis 
tantum  difficilem,  in  intermissionibus  autem  satis  fa- 
cilem et  expeditam  offert;  in  cyanosi  pulmonali  con- 
tra dyspnoea  et  orthopnoea  etiam  extra  paroxysmo- 
rum tempus  existit  Tussis  autem,  quae  in  cyanosi 
a vitiis  cordis  dependente,  aut  plane  deest,  aut  si 
adest  ex  aliis  causis  e.  c.  catarrho  fortuito  originem 
ducit,  pulmonali  cyanosi  ab  initio  sese  adjungit  ne- 
que unquam  desideratur.  Quibus  omnibus  si  addimus 
ea,  quae  auscultatio  et  percussio  praebent,  in  cya- 
nosi cardiaca  vitia  cordis  mechanica  et  plerumque 
organica,  in  pulmonali  autem  pulmones  coalitos  et 
carnificatos,  tubercula,  vomicas,  tumores:  de  diagnosi 
diutius  dubitari  non  potest,  praesertim  si  habitus  ae- 
grotorum et  phaenomena  antecedentia  respiciuntur. 
Praeterea  post  usum  diuturniorem  argenti  nitrici  coe- 
ruli  tas  permanens,  et  post  hydra  rgyri  u»ura  praete- 
riens oritur;  neque  minus  vitiosa  humorum  commixtio 
universalis,  qualem  in  malaena,  ehlorosi,  caroehymia 
pituitosa  invenimus,  colorem  cutis  coeruleum  efficiunt, 
qui,  quum  magis  albido  appropinquet,  omniaque 
signa  cyanosi  cardiacae  propria  plane  desiut,  nunquam 
pro  hujus  morbi  symptomata  haberi  potest. — Coe- 
lis morbum  infanlum,  quem  febrem  coeruleam  nomi- 
nat, descripsit,  cui  infantes  a quarto  usque  ad  duo- 
decimum aetatis  mensem,  imprimis  plebejos,  vilibus 
cibis  humidisque  domiciliis  utentes  subjectos  esse  di- 
cit Uaec  febris  coerulea  niliil  aliud  est  nisi  spas- 

mus,  minor  asthmatis  lactantium  Wiegandi  gra- 
dus, quum  et  eo  aetatis  tempore,  iisque  conditionibus, 
ubi  saepissime  indigestiones  et  colicae  inveniuntur, 
appareat,  et  omnibus  spasmi  symptomatibus,  inquiete 
perdurante,  clamitatione,  femorum  ad  abdomen  attra- 
ctione, vomitu  acido,  viridibus  alvi  excretionibus, 
convulsionibus,  pulsu  duro  et  parvo  gaudeat,  et  me- 
dicaminibus antispasmodicis  cedat.  Paroxysmi  quo- 
que breve  tantum  tempus  perdurant  et  per  sectionem 
nec  cordis,  nec  pulmonum  vitia,  sed  vasa  sanguine 
fusco  turgentia  inveniuntur.  Febrem  ex  indige- 
stione et  ex  reactione  universali  explicari  puto  ne- 
que vero  dubitandum  est,  quin  spasmis  illis  et  con- 
vulsionibus vehementibus  foramen  ovale  nondum  sa- 
tis firme  clausum  aperiri  et  hoc  modo  vera  cyanosi 
oriri  possit,  quum  exempla  hanc  rem  probantia  a 
scriptoribus  narrata  inveniamus. 

AETIOLOGIA. 

Cyanosis,  ex  vitiis  cordis  orta,  ut  jam  supra 
dixi,  aut  congenita  est,  aut  acquisita;  causae,  illam 
procreantes,  in  tres  classes  distribui  possunt: 

I.  Experimenta,  magna  cum  diligentia  instituta 
cor  embryonis  plures  evolutionis  gradus  emetiri  nos 
docuerunt  Primis  enim  temporibus  cor  nihil  aliud 
nisi  uter  cavus  est,  qui  postea  in  unum  atrium  et 
unum  ventriculum  dividitur.  Tum  demum  septa  for- 
mantur, ita  quidem,  ut  septa  atriorum,  quamdiu  foe- 

tus  in  utero  mane  t omnino  clausum  non  sit  sed  atria 
per  foramen  ovale  apertum  communicent  Easdem 
icitur  formas  cor  humanum  in  evoivendo  emetitur, 
quae  animalibus  quibusdam  inferioribus  per  totam  vi- 
tam propriae  sunt  Si  autem  fit,  ut  cor  ad  illum, 
quo  opns  est  perfectionis  gradum  non  perveniat,  ct 
nisus  cordis  formativus  restriugatur,  functionibus  nor- 
malibus praeessc  non  potest,  sed  cyanosin  adducit 
Vitiorum  talium,  cyanosin  congenitum  procreantium 
tria  genera  existunt 

a)  Cor  ex  uno  atrio  et  uno  ventriculo  constat 

cordique  piscium  et  batrackiorum  simile  est : qua  cum 
cordis  structura  vita  breve  tantum  tempus  perdurare 
potest  Wilson  (I)  enim  infantem  septem  dies, 
Far  re  autem  alium  dies  tres  vixisse  narrant  Plura 
exempla  rem  probantia  T i c d c m a n n (2), 

Meycr(3),  Iieil(4)  docent  In  exemplo  illo,  a 
Stendart  (5)  narrato  atrium  omnino  simplex  erat, 
septum  autem  ventriculorum  formari  inceperat,  quum 
prima  ejus  vestigia  bene  distingui  possent 

b)  Cor  c duobus  quidem  atriis  sed  uno  tantum 
ventrienlo  constat,  ct  cordi  ophidiorum,  sauriorum 
et  cheloniorum  simile  est  Homines  cyanosi  ex  hoc 


(1)  Philosoj.h.  tranrac*.  1798. 

(2)  Zoologio,  B«l.  1.  8.  177. 

(3)  r.  Gr*f(e  u.  r.  Wallher'»  Journal.  Vol.  fil.  p.  5.  48. 

(4)  A re  lar  fttr  die  Physiologie,  Hali»  1800.  Bd.  IV.  p.  3. 

(5)  Philoioph.  iraiuact  Vol.  XCV. 

cordis  vitio  orta  laborantes  interdum  diu  vixerunt, 
utPozzi,  Tiedemann(l),  Hartman n(2),  Heine, 
Marshal,  K r c y s i g alii  exemplis  docuerunt. 
Wolff(3)  hominem  cum  hac  cordis  structura  prae- 
ditum viginti  duos  annos,  Gintrac  (4)  autem  alium 
sedecim  annos,  Senae  denique  jnvenem  viginti  ee- 
ptem  annos  vixisse  narrant.  In  museo  anatomico 
Berolincnsi  cor  infantis,  qui,  tres  annos  natus,  cya- 
nosi ex  ventriculo  simplici  ortae  succubuit,  reservatur. 

c)  Cor  ex  duobus  quidem  ventriculis  et  atriis 
constat,  sed  septum  ventriculorum  imperfectum  ex- 
stat, ut  ventriculus  dexter  et  sinister  per  foramen, 
quod  plerumque  in  basi  cordis,  ubi  septum  postremo 
formatur,  inveniri  solet,  communicent.  Apertura  va- 
riae amplitudinis  esse  potest,  nam  llunter  eam 
apud  puerum  tredecim  annos  natum  tantam  invenie- 
bat, ut  pollicem,  Corvisart  autem  tantam,  ut  digi- 
tum annularem  inserere  posset. 

II.  Saepius  autem  cyanosis  congenita  inde  ori- 
tur, ut  conformatio  cordis  post  partum  eadem  atque 
in  foetu  remaneat.  In  foetu  enim  atria  per  foramen 
ovale  communicant,  et  aorta  per  ductum  arteriosum 
Botalli  cum  arteria  pulmonali  conjuncta  est,  quo 
fit,  ut  sanguis,  pulmonibus  munere  nondum  fungen- 

(1)  Zoologie,  Landshut.  Th.  L p.  178. 

(2)  Dissertatio  de  cyanosi  ejusque  cura,  Viennae  1813. 

(3)  Kreysig,  Herzkrankheit.  Bd.  3.  p,  200. 

(4)  Sur  la  Cyanose,  Paris  1828. 

tibus,  ex  Arteria  pulmonali  in  aortam  descendentem 
venire  possit  Foetn  autem  in  luceiu  edito  respiratio- 
neque incepta,  sanguis  venosus  carlmgenio  per  ae- 
rem inspiratum  liberatus  et  in  arteriosam  sansrninem 
mutatus,  nunc  primum  per  venas  pulmonales  in 
atrium  sinistrum  pervenit  valvulamquc  foraminis  ova- 
li? praecludit  hoc  modo  impediens,  quominus  diutius 
sanguis  ex  atrio  dextro  in  atrium  sinistrum  pene- 
trare possit  Quum  autem  sanguis  ab  hoc  tempore 
ex  atrio  sinistro  in  ventriculum  perveniat,  et  per 
aortam  in  totum  corpus  diffundatur,  ductus  arterio- 
sus Dota II i,  quo  diutius  opus  non  est,  coalescit 

Quod  nisi  fit,  sed  foramen  ovale  vel  ductus  arte- 
riosus Botalli  vel  utrumque  apertum  remanet,  san- 
guinis circulatio  ita  a norma  discedit,  ut  minor  tan- 
tum sanguinis  venosi  pars  per  vetias  cavas  ad  cor 
redeuntis  e dextro  ventriculo  pulmones  adeat,  et  ex 
sanguine  venoso  in  arteriosum  permoletur,  major 
autem  pars  hujus  mutationis  expers  per  foramen 
ovale  aut  ductum  arteriosum  Botalii  cum  sanguine 
arterioso  commisceatur  simulque  cum  eo  totum  cor- 
pus percurrat  et  hoc  modo  cutis  colorem  coeruleum 
efficiat  Verumtamen  solus  foraminis  ovalis  hiatus 
apud  omnes  infantes,  praesertim  validos  et  pulmo- 
nibus sanis  gaudentes  ad  cyanosin  provocandam 
nullo  modo  sufficit,  ut  Meckel,  Albinus,  Grecn, 
alii,  sectionibus  demonstraverunt.  Meckel  (I)  enim 

(l)  Meckel,  «ter  paiholojr.  Anatomie.  B'I.  1.  p.  4M. 

bis  foramen  ovale  apertum  inveniebat,  quanquam  nulla 
unquam  cyanosis  vestigia  adfuerant,  et  eandem  anoma- 
liam Gree  n (1)  apud  mulierem  octoginta  annos  natam 
observabat  Talibus  in  casibus  duae  tantum  causae  ad 
commixtionem  sanguinis  venosi  cum  arterioso  impe- 
diendam sufficientes  mihi  videntur.  Primum  enim  ambo 
septi  atriorum  strata  nondum  coalita  pressione  sanguinis 
valvularum  modo  claudi  et  quum  atria  semper  san- 
guine plena  sint,  clausa  manere  possunt;  aut  san- 
guis per  venas  cavas  ad  atrium  dextrum  rediens 
sanguini  per  venas  pulmonales  ad  sinistrum  atrium 
redeunti  aequilibrium  tenere  potest,  si  respiratio  et 
sanguinis  circulatio,  justa  cura  energia  introductae, 
rite  continuantur.  Quam  ob  rem  ad  provocanda  cya- 
nosis symptomata  foramini  ovali  aperto  vita  cordis 
organica,  ut  dilatatio  cordis  dextri  et  sinistri,  coar- 
ctatio, degeneratio  valvularum  semilunarium  et  arte- 
riae pulmonalis,  aut  pulhionum  vitia,  ut  tubercula, 
vomicae,  hepatisatio  accedant  oportet;  nec  dubitan- 
dum est  ex  his  tantum  explicari  posse,  si  homines, 
qui  quamquam  semper  bona  valetudine  gavisi,  neque 
ullam  unquam  violentiam  perpessi  sunt,  cyanosi  ta- 
men afficiuntur,  praesertim  quum  vitia  cordis  mecha- 
nica dispositionem  ad  organica  inducant.  Simili 
modo  intermissa  quoque  ductus  arteriosi  Botalli  coa- 
litio  non  semper  ad  cyanosin  efficiendam  sufficit;  vi- 


(I)  Commentarii  instituti  Bononiensi*  Tom,  IV.  p.  60. 

lae  autem  infestissimum  est  si  utnnnque,  et  foramen 
ovale  ct  ductus  arteriosus  Bot..  apertum  est,  quod 
narissime  invenitur.  vSecundum  observationes  Me- 
ckelii  foramen  ovale  multo  saeptus  apertum  rema- 
net , quam  ductus  art.  Botalli;  Dittmer(l)  autem 
Aliter  sentit. 

III.  Interdum  cyanosis  congenita  ex  vasorum 
jam  in  prima  formatione  vitiosa  fabrica  et  origine 
exoritur,  quae  anomaliae  tam  periculosae  sunt,  ut 
plerumque  mox  post  partum  cyanosin  efficiant,  mor- 
temque brevi  afferant.  Sed  horum  vitiorum  majoris 
tantum  momenti  mentionem  faeiaoi,  quum  omnia  pro- 
ferre fines  rommentatiunruli  nostri  non  permittant. 

1)  Aorta  c dextro  simul  et  sinistro  ventriculo 
oritur,  cujus  rei  exempla  narrant  Corvis  art,  K nox, 
Sandifort,  Abernethv,  Nevin,  Cooper, 
Howship,  Hope,  alii.  Sandifort  (2)  puentm 
quondam,  postquam  per  prunutn  vitae  annutn  bona 
YateOnifie  usus  erat,  initio  secundi  cyanosi  affectam 
fuisse,  sed  nihilo  minus  ad  duodecimum  usque  an- 
num vixisse  narrat.  Quo  mortuo  foramen  ovale 
apertum,  ventriculus  dexter  dilatatus  inveniebatur, 
et  aorta  e sinistro  et  dextro  simul  ventriculo  exo- 
riebatur. Neque  minus  memoratu  dignus  mihi  ille 
casus  videtur,  qui  II ope  (3)  occurrit.  In  puella 

(1)  HuftltiA  i JournAl  I02fi.  Kortir. 

(2)  Corr i>«Tt  2» 2. 

(3)  Kraiikheiirn  ile*  Herzeu*  uimI  der  pro'»en 
fktse,  Krankhrittgesckirble  N.  23. 

•> 

enim  anno  octavo  defuncta,  cor  dimidio  majus  erat 
quam  solet,  ventriculi  dexteri  parietes  justo  crassio- 
res, cavitas  paulum  dilatata,  ostium  autem  arteriae 
pulmonalis  ad  pennae  anserinae  amplitudinem  coar- 
ctaturn  reperiebatur.  Praeterea  apertura  tantae  ma- 
gnitudinis, ut  index  commode  inseri  possit,  e ventri- 
culo dextro  et  in  aortam  et  in  ventriculum  sinistrum 
ducebat.  Kneip(l)  foramen  ovale  apertum  et  aor- 
tam per  septum  in  duas  partes  aequales  divisam 
inveniebat. 

2)  Aorta  et  arteria  pulmonalis  e ventriculo  dex- 
tro oriuntur. 

3)  Arteria  pulmonalis  ex  utroque  ventriculo  exo- 
ritur, quod  Coo  per  (2)  bis  observavit,  primum  apud 
infantem  quinque  dies,  tum  apud  alium  octo  menses 
natum,  et  Kreysig  (3)  similem  cordis  structuram 

describit. 

4)  Aorta  ex  ventriculo  dextro,  arteria  pulmona- 
lis autem  ex  sinistro  oritur,  quae  anomalia  Bail- 
1 i e ( 4)  in  infante  duorum  mensium,  et  L a n g s t a f f(5) 

i in  infante  decem  hebdomades  nato  occurrit  Alia 

(1)  H ar 1 e s * , Rheinisck - urestph&lisr lie  JahrbOcber  Bd.  4. 
St  1. 

(2)  Farre,  Nouveaux  elements  de  physiologie,  Paris  1007. 
Tom.  1. 

(3)  Krevsig,  Herzkrankbeiten,  Th.  II.  p.  200. 

(4)  Anatomie  des  krankhaf.en  Uanes  etc.  Ubersetzt  vou  Ho- 

henbaum.  Herlin  1820. 

(5)  Lond.  ined.  BeTiew  Vol.  IV. 

exempla  huc  spectantia  Far  re,  I.)'  Alton,  alii  tra- 
dunt, in  quibus  omnibus  ditctna  arteriosus  BoL  aper- 
tus remanserat 

Jam  satis  de  vitiis  cordis  vasorum  que  ma  orno- 
rum cyanosin  congenitam  procreantibus  mihi  dixisse 
videor;  nunc  causas  cyanosin  illam,  quae  non  solum 
in  infantibus  prima  aetate,  sed  etiam  in  hominibus 
aetate  jam  aliquantum  provectis  oritur,  et  cyanosis 
acquisita  nominatur,  efficientes  brevibus  referam. 

Foramen  ovale  apertum  et  ductus  arteriosi  Bot 
intermissam  coalitionem  non  sufficere  ad  procrean- 
dam cyanosin  jam  supra  commemoravi.  Quum  autem 
vitiis  his  mechanicis  serius  organica,  praesertim  co- 
arctatio arteriae  pulmonalis,  ossificatio  et  coalitus 
ejus  valvularum,  ossiticata,  coalita  et  degenerata 
valvula  mitralis,  ernssities  vel  extenuatio  et  dilata- 
tio parietum  accedere  soleat,  plerumque  seriori  tem- 
pore cyanosis  organica  exoritur.  Nam  hisce  morbis 
corrfik  organicis,  qui  circulationem  minorem  retar- 
dant, dexterae  cordis  cavitates  nimis  sanguine  im- 
plentur £ ad  quas  evacuandas  cor  ad  actiones  tam 
vehementes  cogitur,  ut  sanguis  venosus  per  foramen 
ovale  apertum,  tjuod  hucusque  non  turbata  normali 
cordis  functione  sanguinem  non  permittebat,  in  cor 
sinistrum  penetret,  et  cum  sanguine  arterioso  sese 
commisceat.  Hoc  cyanosis  acquisitae  genus  valde 
periculosum  est,  quum  ars  ad  vitia  illa  organica  in 
integrum  restituenda  vix  aliquid  valeat.  Sed  dubi- 

2* 

tandum  non  est,  quin  cyanosis  acquisita  interdum 
inde  oriatur,  ut  viae  communicationis  jamjam  clausae 
seriori  tempore  aut  per  inflammationem  ejusque  seque- 
las, aut  per  vehementes  mechanicas  laesiones,  per 
casum,  pulsum,  ictum,  aut  per  vehementes  totius  cor- 
poris contentiones  iterum  aperiantur.  A vero  enim 
non  abhorret  (1),  puerum  quendam  tussi  convulsiva 
laborantem  post  gravem  tussis  impetum  in  cyanosin 
incidisse,  ct  post  mortem  non  solum  foramen  ovale 
apertum,  sed  septum  etiam  ventriculorum  perforatum 
inventum  esse.  Nec  minus  Tacconi  (2),  in  puella, 
quae  post  gravem  casum  cyanosi  correpta,  et  6e- 
ptemdecim  annos  nata,  mortua  erat,  foramen  ovale 
apertum  fuisse  narranti  fldein  habendam  esse  puto. 
Similia  post  partus  difficiles  et  affectiones  nervosas 
gastricas  observata  sunt,  quae  omnia  ita  explicanda 
esse  puto,  ut  valvula  foraminis  ovalis  informe  ad- 
haerens mechanica  sanguinis  in  dexteris  cordis  ca- 
vitatibus haesitantis  pressione  aut  remota  aut  per- 
rupta sit,  in  infantibus  praesertim,  in  quibus  viae 
communicationis  nondum  satis  firmiter  coaluerunt. 
Apud  homines  autem  aetate  jam  provectos  sola  me- 
chanica vis  non  sufficit  ad  integritatem  valvularum 
perturbandam,  sed  morbis  cordis  dynamicis,  quibus 
septa  suppurent,  corrodantur  et  ita  extenuentur,  ut 
ne  minimo  quidem  impedimento  resistere  possint, 

(1)  Corvisart  y.  293  — 9fc; 

(2)  Coinment.  instil.  Bononiensis,  Tom.  I.  y.  51. 

opus  esse  videtur;  quod  pluribus  exemplis,  a scri- 
ptoribus narratis  probatur.  Corvina  rt  (1)  in  puero, 
qui  duodecim  et  dimidium  annos  natus  cyanosi  suc- 
cubuerat, aperturam  septi  ventriculorum  tantae  am- 
plitudinis inveniebat,  ut  apicem  diditi  minimi  inserere 
possit.  Valvula  autem  aortae  corrosa  et  ad  maxi- 
mam partem  destructa  erat,  unde  aperturam  illam 
non  congenitam , sed  post  partum  morbo  quodam  e. 
c.  inflammatione  chronica  ejusque  sequelis  ortam  esse 
summo  jure  ratiocinari  licet.  In  alio  casu  cursor 
publicus,  quinquaginta  annos  natus  post  vehementem 
laesionem  animi  deliquiis,  doloribus  in  scrobiculo  cor- 
dis et  orthopnoea  laborabat:  quo  mortuo  praeter 
alia  vitia  cordis  organica  foramen  ovale,  apertum 
reperiebatur.  Multa  adhuc  alia  ejusmodi  exempla  in 
scriptis  medicorum  commemorata  sunt,  quae  omnia 
recitare  fines  commentarioli  nostri  non  permittunt  — 
Omnibus  cordis  vitiis  quae  cyanosi n efficiunt 
recensitis  restat,  ut  de  pathogenia  hujus  morbi  pauca 
dicam.  — Quod  ad  sanguinis  circulationem  ejusque 
per  aCrem  atmosphaerieuiu  mutationem  pertinet  san- 
guis, percurso  arteriarum  systemate,  per  venas  cavas 
dextro  cordi  affluit  et  per  arterias  pulmonales  in  pul- 
mones sese  confert,  ut  relicto  ibi  carbogenio  et  as- 
Kumto  ex  aere  oxygenio.  ex  sanguine  venoso  in  ar- 
teriosum comuintatus  per  venas  pulmonales  in  atrium 


(I)  Corv isa 1 1 ji.  2T2. 

sinistrum  et  per  aortam  per  totum  corpus  diffundatur. 
Sin  vitiorum  quoddam  supra  memoratorum  existit, 
minor  tantum  pars  sanguinis  venosi  per  venas  cavas 
ad  cor  redeuntis  pulmones  adit,  ut  in  sanguinem 
arteriosum  permutetur,  major  autem,  hujus  mutationis 
expers  cura  sanguine  arterioso  sese  commiscet  et  to- 
tum corpus  percurrens  colorem  illum  cutis  coeruleum 
efficit.  Coerulitas  igitur  ab  impedita  sanguinis  ve- 
nosi cum  arterioso  commixtione  pendet,  nec  B er  tino 
eam  ex  haesitante  sanguinis  copia  in  dextris  cordis 
cavitatibus  ct  venarum  systemate  nimis  repleto  oriri 
opinanti , assentiendum  est.  Quum  autem  secundum 
experimenta  a Dulongio  instituta  maxima  pars 
coloris  animalis  a respiratione  ejusque  in  sanguinem 
effectum  originem  ducat,  exigua  quoque  hominum 
cyanosi  laborantium  temperies  ex  impedito  sanguinis 
per  pulmones  circuitu  explicari  potest;  nec  mirum 
videri  potest,  quod  in  embryonibus,  quae  nondum 
oxvgenium  inspirant,  nullum  colorem,  et  in  illis  ani- 
malibus, in  quibus  minor  tantum  sanguinis  pars  de- 
carbonisatione  gaudet,  paululum  proprii  caloris  ani- 
madvertamus. Eadem  denique  causa  nutritionis  ano- 
malias, fibrarum  muscularium  infirmitatem  et  magnam 
virium  debilitatem  hominum  cyanosi  correptorum  ex- 
plicat, quum  sanguinem  arteriosum  plus  fibrinae  ve- 
noso continere,  nutritioni  praeesseet  vires  systema- 
tis nervosi  vitaeque  animalis  ab  eo  pendere  satis 
constet.  In  omnibus  autem  aliis  symptomatibus  cya- 

nosin*  concomitatibus,  provocandis,  vitiosa  coniis 
structura  culpanda  est,  qua  fit,  ut  cor,  quanquam 
initio,  quod  ad  vires  vitales  pertinet,  plane  sanum, 
distributione  tamen  sanguinis  inaequali  in  cavitatibus 
valde  inaequaliter  excitetur,  et  impediatur,  quominus 
satis  libere  vice  sua  fungatur;  quam  ob  rem  primum 
dynamirae,  tum  autem  organicae  quoque  morbosae 
cordis  affectiones  irrepant  Turbulentus  igitur  et  ir- 
regularis pulsus  cordis,  respiratio  turbata,  pectoris 
angustiae  interdum  ad  suffocationis  periculum  adau- 
ctae. proximam  chusam  in  vitiosa  cordis  structura 
inveniunt,  quae  nimium  sanguinis  cordi  affiuxum  tar- 
dioremque  refluxum  efficit,  quam  ob  rem  ctiain  omni- 
bus rebus  sanguinis  circulationem  accelerantibus  pa- 
roxysmi excitantur.  Quum  autem  venae  sanguini 
quasi  cedant  et  receptacula  offerant,  in  quibus  major 
sanguinis  copia  diutius  quam  par  est,  remoratur,  fieri 
non  potest  quin  inaequali  sanguinis  distributione 
per  utrumque  cordis  dimidium  et  circuitu  per  pulmo- 
nes impedito  venarum  systema  niiuis  impleatur,  unde 
color  cutis  coeruleus  adauctus,  magnum  hepatis  vo- 
lumen, haemorrhagiae,  nee  non  digitorum  manuum 
pedumque  deformitates  commode  deducuntor. 

1’BOGXOSIS. 

Cyanosis  morbis  vitae  infestissimis  adnuraeranda 
est,  quum  plurimi  aegroti  primis  vitae  annis  morian- 
tur. pauci  pubertatis  tempus  assequantur,  ct  ars  ad 

\itia  cordis  mechanica  et  organica  in  integrum  re- 
stituenda fere  nihil  valeat,  ,Sed  in  praesagiendo 
spectandum  est,  num  cyanosis  congenita  sit  an  ac- 
quisita: in  illa  enim  vitiosa  cordis  structura  interdum 
ejusmodi  est,  ut  mox  post  partum  mortem  inducat, 
interdum  autem  vitam  tolerabilem  ad  annum  vicesi- 
mum vel  tricesimum  usque  permittat.  Vitae  infestio- 
res illae  anomaliae  sunt  quae  sub  num.  I et  II  reci- 
ta\i,  si  cordis  aut  vasorum  majorem  fabrica  jam  in 
prima  formatione  vitiosa  est. 

Cyanosis  his  anomaliis  exorta  celeris  decursus 
et  vehementium  symptomatum  causa  a nonnullis  scri- 
ptoribus cyanosis  acuta  nominata  est.  Contra  illa 
vitia  formationis,  quae  sub  II  protuli,  in  quibus  viae 
communicationis  apertae  remanent  et  cor  post  par- 
tum eandem  atque  in  foetu  structuram  habet,  vitae 
inulto  minus  infestae  sunt,  observata  praesertim  cauta 
vitiae  ratione,  frugalique  nec  incitante  diaeta.  Quod 
ad  prognosin  cyanosis  acquisitae  pertinet,  pessima  est, 
si  vitia  cordis  organica  inllammationc  ej usque  sequelis 
orta  sunt,  cum  cor  ipsum  vere  laboret  cfrad  sanationem 
ars  nihil  valeat 5 si  vero  cyanosis  inde  oritur,  ut  viae 
communicationis  jamjarn  clausae  iterum  aperiantur, 
prognosis  valde  quidem  dubia  est,  sed  multo  molior 
quam  in  casu  superiore,  quum  exempla  in  medicorum 
libris  enarrata  vitam  diu  servari,  quin  etiam  morbum 
omnino  sanari  probare  videantur.  Nonnullum  saltem 
a vi  naturae  medicatricc,  imprimis  in  infantibus  sanis 

sperandum  est;  nam  6ecundnm  experimenta  a Scarp a 
instituta  solus  parietum  contactus  ad  lympham  pla- 
sticam qua  concrescant  effundendam  sufficit.  Plerum- 
que autem  cor  ad  inflammationem  inclinatur,  quam 
vitia  cordis  organica  infelicem  mortem  adducentia,  *. 
sequi  solent 

Praeterea  aeta9  et  sexus  in  praesagiendo  con- 
siderandus est  Sexus  enira  virilis  muliebri  multo 
frequentias  cyanosi  laborat,  tempus  autem  pubertatis 
hisce  aegrotis  periculosissimum  t*st;  quam  ob  rem 
plures  medici  has  vitae  periodos  criticas  esse  in  cya- 
nosi putant  Secundum  observationes  N assit  multi 
cyanosi  laborantes  ante  quartum  aetatis  annum  moriun- 
tur, quarto  usque  ad  undecimum  annum  nulli;  ab  anno 
undecimo  ad  decimum  usque  quintum  damniferum 
tempus  incidit  mortalitatem  valde  adaugens,  praeser- 
tim puerorum,  puellis  vero  ab  anno  decimo  quinto 
ad  vicesimum  usque  tertium.  Qui  autem  lias  perio- 
dos superaverunt  plerumque  tamen  ante  annum  vitae 
tricesimum  diem  supremum  obire  solent  Neque  in 
sevu  aequiori  menstruatio  et  graviditas  praeterv iden- 
dae  sunt,  quippe  quae  ob  uteri  actionem  totiusque 
corporis  reactionem  vitae  aegrotorum  infestissimae 
sint.  Quod  denique  ad  anni  tempestates  pertinet, 
homines  cyanosi  laborantes  aestate  multo  maps  va- 
lent quam  hierae,  et  omnes  hieme  aut  ineunte  vere, 
nunquam  aestate  vel  autumno  moriuntur. 

THERAPIA. 

Plures  medici  in  cyanosi  curam  tantummodo 
palliativam  adhiberi  posse  contendunt,  alii  autem  et 
prophylacticam  et  radicalera  proposuerunt.  Quod  ad 
curam  prophylacticam  pertinet  Schweighcu- 
serus  intra  spatium  quinque  annorum  tres  infantes 
ex  eadem  femina  natos  cyanosi  periisse  narrat,  et 
naturam  talibus  in  casibus  in  partibus  externis  exco- 
lendis nimis  laborasse  putat,  quod  sanguinis  missio- 
nibus interdum  repetitis,  inulto  corporis  motu,  diaeta- 
que peculiari  praecaveri  possit.  Desunt  quidem  ar- 
gumenta hanc  opinionem  probantia,  sed  quum  aliis 
quoque  scriptoribus  similia  acciderint,  et  cura  a 
Schweigheusero  proposita  interdum  auxilium  prae- 
buerit (1),  eam  apud  feminas,  quae  infantem  cyanosi 
congenita  laborantem  jamjam  pcpercrunt,  non  esse 
negligendara  censeo. 

Quod  ad  curam  radicalera  pertinet,  primus 
omnium  Dittmerus  recentiori  tempore  eam  propo- 
suit. Experientia  enim  nisus  ductus  arteriosi  B o t a 1 1 i 
intermissam  coalitionem  multo  saepius  quam  foramen 
ovale  apertum  inveniri,  omnibus  infantibus  cyanosi 
correptis  neque  ad  dormiendum  neque  ad  quiescendum 
multum  tempus  permittendum  sed  ad  fortiorem  et  diu- 
turniorem clamorem  eos  saepe  incitandos  suadet,  ut 


(1)  Mos  t,  KncyclopKilie  B<1.  I.  y.  218. 

sanguis  ex  ventriculo  dextro  pulmonibus  adducatur 
et  vasa  pulmonalia  et  ipsi  pulmom»  paulatim  ita 
extendantur,  ut  ad  functiones  peragendas  apti  red- 
dantur. ductus  autem  arteriosus  Botalli,  cui  san- 
guis diutius  non  affluat,  conglutinetur.  Sed  iiuic  cu- 
randi rationi  plura  obstant,  quanqtiam  Dittnieruft 
quinque  infantes  sanatas  esse  contendit  Prunum 
enim  in  pluribus  casibus  nihil  prodesse  potest,  quum 
tum  demum  salutifera  sit  s»  ductus  arteriosus  Bo- 
talli post  partum  non  clausus  cyanosin  procreavit, 
quod  secundum  observationes  Meckelii  multo  ra- 
rius fit  Praeterea  autem  satis  constat  cyanosis  sym- 
ptomata quaque  cordis  agitatione  valde  adaugeri 
faoleque  paroxysmos  procreari,  quam  ob  rem  fieri 
non  potest,  quin  diuturna  dia  et  vehementissima  ir- 
ritatione vitae  aegrotorum  summum  periculum  inten- 
datur, et  plerumque  mors  acceleretur. 

Cura  tandem  palliativa  indicationibus  hisce 
suscipienda  est 

1)  V iribus  cordis  quantum  fieri  potest  parcendum 
est,  ut  impediatur  quominus  vitia  organica  mechani- 
cis accedant  Primum  igitnr  corporis  atque  animi 
quies,  vestimentum  satis  commodum  et  diaete  per- 
cauta curetur.  Victus  tenuis  sit  et  nutrimentum 
maximam  partem  vegetabile,  potus  nutem  nullo  modo 
incitans.  Violenti  corporis  motus  et  animi  affectus 
nec  minus  venti  frigidi,  imprimus  eurus  et  boreas, 
qui  prorsus  tolerari  non  solent,  diligentissime  evi- 

tentur,  Quum  autem  aegroti  saepe  ad  obstructiones 
propensi  sint  interdum  laxantia  antiphlogistica  adhi- 
beantur, quae  cum  parcis  sanguinis  detractionibus, 
per  vices  iteratis,  et  apud  infantes  per  hirudines 
apud  adultos  per  venaesectiones  instituendis  pluri- 
mum valent  ad  cordis  laborem  sublevandum  et  sy- 
stema venosum  a nimia  sanguinis  mole  liberandum. 

2)  Paroxymos  breviores  reddere  vel  plane  tol- 
lere studeamus.  Cavendum  autem  est  ne  nimia 
strenuitate  iis  obnitamur,  quippe  qui  plane  arceri  ne- 
queant; neque  remedia  antispasmodica,  ut  valeriana, 
castoreum,  moschus,  opium  in  usum  vocanda  sunt, 
quae  Nasse  et  Corvisart  testibus  nunquam  auxi- 
lium ferunt,  sed  semper  nocent.  Joerg  et  Wendt 
inter  paroxysmos  scrobiculum  cordis  et  pectus  cum  aqua 
et  aceto  frigido  conspergunt,  Sandifort  autem 
parcas  venaesectiones  et  imprimis  hirudines  collo  ap- 
plicatas salubres  repent.  Extremitates  frigidae  se- 
dulo tegendae  et  pannis  antea  calefactis  fricandae 
sunt.  Interdum  clysmata  aperientia  et  emollientia 
utilia  sese  probaverunt. 

3)  Moliendum  tandem  est  ut  mixtio  sanguinis 
vitiosa  corrigatur;  ad  quam  rcai  multa  remedia  a 
inultis  medicis  proposita  sunt.  Jam  Len tinus  in- 
spirationem oxy genii  puri  commendavit,  quae  pulmo- 
nes et  cor  nimis  irritat  et  ad  sanguinem  purgandum 
nihil  prodesse  potest,  quum  ob  vitiosam  cordis  stru- 
cturam pulmonibus  parum  sanguinis  advehatur.  Trans- 

fusio  a Ne  vino  laudata  saepe  graves  molestias 
efficit  nec  satis  adhiberi  potest  quam  quae  aliquid 
prodesse  possit.  Nasse  autem  per  columnam  Yol- 
taienm  mutationem  sanguinis,  quae  in  pulmonibus 
fieri  non  potest  in  reliquis  corporis  partibus  instituen- 
dam esse  censet,  sed  experimentis  haec  res  nondum 
direrata  est.  Plus  utilitatis  certe  remedia  antiphlo- 
gistica.  laxantia,  refrigerantia,  parcae  sanguinis  dc- 
tractationes,  diligens  balneorum  calidorum  usus  et 
calor,  qui  aegrotis  cyanosi  affectis  bene  convenit, 
praestant  — 


I 


VITAE  CURRICULUM. 


■V  Julius  Erncn putsch,  Rhenano  - Rorussus, 
Dhiiimensis , fulci  evangelicac  addictus,  natus  sum  anno 
MDCCCXin.  dic  vil.  mensis  Junii  patre  optimo  Abra- 
hamo,  rei  divinae  ministro,  et  matre  J oh  an  na,  e 
gente  Fischcriana,  quos  parentes  jaimliu  defunctos 
admodum  lugeo.  Prima,  quibus  aetas  juvenilis  imbui 
solet,  literarum  elementa  patri  debeo.  Quo  mortuo  per 
tres  annos  paedagogium,  quod  Cattorum  vico,  Ilasba- 
chio,  rei  divinae  ministro  summopere  mihi  venerando, 
auspice  floret,  et  deinde  per  tres  et  dimidium  annum 
gymnasium  Essendiense  frequentavi.  Mense  Majo  a. 
mdcccxxxu.  in  literarum  universitatem  YV u r c e b ur- 
gens em  me  contuli,  ibique  per  dimidium  annum  com- 
moratus hisce  interfui  praelectionibus:  IU.  Osann  de 
physice ; 111.  Lciblein  de  zoologia  et  de  botanico,  111. 
Pickcl  de  chemia.  Deinde  per  annum  unum  et  dimi- 
dium universitates  literarias,  quae  Lipsiac  et  Gry- 
phiae  florent,  frequentavi  et  praeceptoribus  hisce  gavi- 
sus sum:  Lipsiac  111.  Wcher  de  anatomia  et  de 
physiologia,  IU.  Cerutti  de  anatomia  pathologica,  111. 
Holkc  de  anatomia;  111.  Drobisch  de  psychologia.  — 


Gryphiao  111.  Seifert  do  encyclopaedia  medica,  de 
pathologia  generali,  de  materia  medica  iicc  non  de  se- 
miotice;  111.  Berndt  de  therapia  generali;  111.  llne- 
ncfeld  de  pharmaco  logia;  111.  Hornschuch  de  bota- 
niee  medica.  Majo  anni  mucccxxxiv.  hanc  mnaarum 
aedem  Berolinensem  adgressus  a rectore  magnifico  111. 
tttraufs  in  numerum  civium  academicorum  receptu» 
et  a Decano  spectatissimo  IU.  Busch  in  album  facul- 
tatis medicae  inscriptu»  sum.  Has  praelectiones  fre- 
quentavi; Cei.  i’ asper  de  morbis  infantum  et  de  arte 
formulas  medicas  rite  concinnandi;  Cei.  Troschel  de 
vulneribus  et  ulceribus;  111.  Uust  de  chirurgia  gene- 
rali atque  speciali,  nec  non  de  ophthalmialrice  et  de 
morbis  syphiliticis;  Cei.  Isensce  de  patbologia  et  the- 
rapia speciali;  Ili.  k luge  de  arte  obstetricia ; IH.  Mu  el- 
ler  et  111.  Schlemw  artem  cadavera  rite  dissecandi 
ine  docuerunt. 

Praeterea  exercitationibus  clinicis  medicis  adfui  111. 
Bartels,  Cei.  >\  olff,  Cei.  Truestedt  et  Ccl.  lia- 
re*; chirurgicis  III.  ltust;  ophlhaUuiateicis  111.  J u e ng- 
ken;  obstetriciis  111.  Kluge. 

Quibus  omnibus  viri»  pro  summis  de  me  meriti* 
gratias  ago  quam  maxima*  sruiperque  habebo. 

Tentaminibus,  tani  philosophico  quam  medico  nec 
non  examine  rigoroso  coram  gratioso  medicorum  ordine 
rite  absolutis,  fore  spero,  nt  dissertatione  tbcsibnsque 
publice  defensis  summi  iu  medicina  et  chirurgia  hono- 
res in  me  conferantur. 


THESES. 


1.  Sola  cordis  vis  sanguinis  circuitum  efficit. 

2.  Praecipuum  caloris  animalis  fontem  respirationem 
existimo. 

3.  Catarrhum  chronicum  a phthisi  tuberculosa  distin- 
guere non  possumus,  nisi  usu  stethoscopi  et  ples- 
simetri. 

4.  Solus  foraminis  ovalis  hiatus  ad  cyanosin  pro- 
creandam non  sufficit* 


